นพเก้า เดชาพัฒนคุณ

นพเก้า เดชาพัฒนคุณ (เกิด 9 กันยายน พ.ศ. 2537) ชื่อเล่น เก้า เป็นนักแสดง นายแบบ นักร้องชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "กรณ์" จากซีรีส์เรื่อง ด้ายแดง (2562) และบทบาท "นับสิบ" จากซีรีส์เรื่อง นับสิบจะจูบ (2564)

ประวัติ 
นพเก้า เดชาพัฒนคุณ เกิดเมื่อวันที่ 9 กันยายน พ.ศ. 2537 ที่อำเภอภูกามยาว จังหวัดพะเยา เขาจบการศึกษาระดับปริญญาตรีจาก วิทยาลัยนิเทศศาสตร์ มหาวิทยาลัยรังสิต

การทำงานในวงการบันเทิง

การแสดง 
ในปี พ.ศ. 2561 นพเก้าเริ่มเข้าสู่วงการบันเทิงผ่านการออดิชั่น เขาเป็นที่รู้จักกันดีในระหว่างมาออดิชั่นในโครงการ "2MoonsAudition" เพื่อเป็นนักแสดงในซีรีส์แนวยาโออิเรื่อง เดือนเกี้ยวเดือน อย่างไรก็ตาม เขาไม่ผ่านการออดิชั่น แต่เขาได้เดบิวต์ในปีเดียวกันในบท อาทิตย์ รวิฌา ซึ่งเป็นบทสมทบในละครเรื่อง สะใภ้กาฝาก ออกอากาศทาง ช่อง 3 เอชดี ในปี พ.ศ. 2562 นพเก้าได้รับเลือกให้เป็น กรณ์ อริยะสกุล ในซีรีส์แนว ยาโออิ เรื่อง ด้ายแดง 

ในปี พ.ศ. 2564 เขาได้จับคู่กับ ภูมิพัฒน์ เอี่ยมสำอาง ในซีรีส์แนวยาโออิเรื่องใหม่เรื่อง นับสิบจะจูบ ซีรีส์เรื่องนี้ดัดแปลงมาจากนวนิยายออกอากาศทาง ช่อง 3 เอชดี ซึ่งซีรีส์จบลงด้วยการตอบรับที่ดีจากผู้ชม

ในเดือนธันวาคม พ.ศ. 2564 นพเก้าได้เซ็นสัญญาเป็นนักแสดงภายใต้สังกัด ช่อง 3 เอชดี ต่อมาในปี พ.ศ. 2565 เขาได้เป็นนักแสดงนำในโครงการละครฉลองครบรอบ 52 ปี ของทาง ช่อง 3 เอชดี ชุด ดวงใจเทวพรหม เรื่องที่ 5 พรชีวัน โดยรับบทเป็น หม่อมหลวง สรุจ จุฑาเทพ ซึ่งเป็นลูกชายคนเดียวของ ม.ร.ว. ปวรรุจ จุฑาเทพ กับ หม่อมเจ้าหญิงวรรณรสา

ผลงาน

ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

ซีรีส์

เพลง 
 คิดได้ (Too Little, Too Late) - ร้องร่วมกับ เกรท สพล​ (BOYFRIENDS Project)​
 ไหวอยู่ (แต่ก็รู้สึก)​ I'm ok - (โปรเจคจากค่ายLOVEIS+ ชวนน้องมาร้องเพลง)​
 HAPPY LOVE DAY​ - ร้องร่วมกับ กลัฟ คณา​วุฒิ​, มีน พีรวิชญ์​ (เพลงพิเศษจากแฟนมิตติ้ง 3Plus The Moment : HAPPY LOVE DAY Fan Meeting Live On Stage)​

การแสดงสด 
 2020 KAO NOPPAKAO GLOBAL FAN MEETING "LUCKY NO. 9"
 BE MY BOYFRIEND CONCERT
 3Plus The Moment : HAPPY LOVE DAY Fan Meeting Live On Stage

รางวัล 
​ ZOOMDARA AWARDS​ 2021 รางวัลคู่ฟินชิปเปอร์​ซูมร่วมกับ(อัพ ภูมิ​พัฒน์)​

อ้างอิง 

นักแสดงชายชาวไทย
นักแสดงสังกัดช่อง 3
บุคคลจากวิทยาลัยนิเทศศาสตร์ มหาวิทยาลัยรังสิต